text: Fimm heiðursmerki í frælsum ítróttum á seinasta degi
text: #000001
text: Aftur vónbrot á leikvøllinum í dag – kvinnurnar mistu síðsta skiftið í 4x100 metra liðrenningini.
text: #000002
text: Enn ein góður dagur var á breytini fyri frælsar ítróttir á Gotlandi í dag. Onki gull, men tó flott úrslit.
text: #000004
text: Seinastu kappingarnar vóru 4 ferðir 400 metra renningin, har menninir fingu silvur. Menninir kundu einki gera við vertirnar, sum vóru suverenir í hesi kappingini.
text: #000005
text: Men við bert tveimum 400 metra rennarum á liðnum, gjørdist úrslitið sera gott. Sprintarin Leon Johannesen legði fyri og gjørdi tað hann kundi, gav síðani stafettina víðari til Dánjal Dahl Ljósheim, sum innheintaði fleiri aftur. Triði maður, Tummas Petur Sjóvará, er heldur ikki vanur við henda teinin, men hansara uppgáva var at gera tað so gott sum gjørligt, áðrenn Jónas Gunnleivsson Isaksen tók yvir seinasta leggið.
text: #000006
text: Og her sást veruliga hvussu góður rennari ungi kvívíkingurin er. Í altjóða klassa tók hann ein rennara fyri og annan eftir, til bert rennarin av Guernsey var eftir. Men hann var longu so langt frammanfyri, at við hann kundi Jónas onki gera, men føroysku rennararnir vóru sera nøgdir við silvurið.
text: #000007
text: Í trístøkk vóru stórar vónir til roynda leyparan Tór Mortensen, sum hevur góð úrslit í hesi krevjandi ítróttagrein. Men hetta var ikki dagurin hjá Tóri. Satt at siga miseydnaðust allar seks royndirnar. Hann varð tó skrásettur í einum lopi, og 13,40 metrar, sum er langt frá hansara besta, røkk kortini til bronsu í kappingini. Tórur var sera vónbrotin av ikki at klára seg betur – á teimum seinastu royndunum var hann merktur av skaða í øðrum fótinum.
text: #000010
text: Hinvegin kláraði Miso Buha seg framúr væl. Hann leyp sítt besta lop í ár, 13,43 metrar, og tryggjaði sær og Føroyum silvur.
text: #000011
text: Teresa Fríðriksdóttir Bláhamar var við í hæddarlopi, og kláraði seg eisini væl. Hon leyp uttan trupulleikar allan vegin upp til 1,60 metrar. Men tá stongin kom upp á 1,65 metrar kláraði hon ikki uppum. Men tað var nóg mikið til bronsu.
text: #000012
text: Tvær úr Saaremaa, Linda Kivistik og Teele Treiel, kláraðu báðar bæði 1,65 og 1,67 metrar og fingu ávikavist gull og silvur.
text: #000013
text: Fyrsta heiðursmerkið í dag vann Rebekka Fuglø í dag á 800 metra teininum. Hon var eitt sindur misnøgd við renningina, tí tá hundrað metrar vóru eftir, lá hon á odda eftir at hava yvirhálað alt feltið í boganum eftur fyrsta umfarið. Harvið skuldi hon renna nakað longri, og tað tók upp á kreftirnar, og tað eydnaðist tveimum rennarum at koma forbí hana á teimum síðstu hundrað metrunum.
text: #000014
text: Cari Huges frá Ynys Mon vann í tíðini 2:15,75, Darcey Hodgson fekk silvur við tíðini 2:16,23 og Rebekka fekk bronsu við 2:17,73
text: #000015
text: Størsta vónbrotið av øllum kom í 4 ferðir 100 metra liðrenningini við kvinnum. Føroyar vóru sera væl við í kappingini, og at síggja til lógu tær fremst, tá triði rennarin skuldi leta stafettina yvir til síðsta rennaran. Skiftið miseydnaðist tíverri. Slíkt kann henda í hesum kappingum, men vónbrotið var ovurstórt.
text: #000016
text: Samanumtikið má siga, at oyggjaleikirnir á Guernsey hava verið góðir fyri føroyska frælsa ítrótt. Úrslitið gjørdist 4 gullheiðursmerki, 5 silvurheiðursmerki og seks bronsuheiðursmerki.
text: #000017